**Obrazloženje pokazatelja financijskog poslovanja za ožujak 2025. godine**

**Prihodi**

Ukupni prihodi u ožujku iznose **783.339** EUR, a sastoje se od sljedećih prihoda:

* **Prihoda od HZZO**-a u iznosu od **773.453** EUR - odnose se na prihode ostvarene na temelju ugovora s HZZO-om (glavarina –**734.660** EUR, prihodi po ispostavljenim računima za prijeđene kilometre 0,23 EUR (1,75 kn/km), provođenje zdravstvene zaštite kroz lijekove i potrošni materijal, prihodi od ino-osiguranika - **38.792 E**UR);
* **Prihoda od proračuna** u iznosu **1.500** EUR – odnose se na prihode od Grada Novalje za smještaj zaposlenika za 3/2025;
* **Ostalih izvanrednih prihoda** u iznosu od **8.386** EUR - odnose se na prihode od pruženih usluga osobama bez važećeg zdravstvenog osiguranja, dežurstva na razminiranju i osiguranja na manifestacijama – **5.938** EUR, prihode s naslova osiguranja, refundacija šteta - **2.108** EUR, ostale izvanredne prihode - **280** **EUR** i prihode od kamata na depozite po viđenju - **60** EUR.

**Rashodi**

Ukupni rashodi u ožujku iznose **758.686 EUR**, a sastoje se od:

* **Materijalnih izdataka,** *Tablica 1. dio 1 – 14 u* iznosu od **216.033** EUR, od čega (*u obrazloženju niže navedeni su izdaci koji znatnije odstupaju te razlozi odstupanja u odnosu na isti mjesec prethodne godine):*
* izdaci za potrošni medicinski materijal, materijal za održavanje čistoće i uredski materijal su veći u odnosu na isti mjesec prethodne godine iz razloga što je u ožujku ove godine na tim stavkama priznat stvarni utrošak te se isti odnosi na sva tri mjeseca iz 2025.;
* izdaci za usluge tekućeg i investicijskog održavanja su veći u odnosu na isti mjesec prethodne godine zbog većeg broja odrađenih usluga servisa i popravaka na vozilima, medicinskoj opremi i usluga održavanja građevinskih objekta. Ostala povećanja ovise o trenutnim potrebama i dinamici nabave;

*Tablica 3., stavka 14 iz tablice 1. sadrži podatke o ostalim izdatcima* koji su u odnosu na isti mjesec prethodne godine veći ili manji iz sljedećih razloga:

* izdatci za sitan inventar se odnose na nabavu vatrogasnih aparata za Ispostavu Brinje, električnog radijatora za Upravu, dozatora kisika za vozilo za Sanitet Korenica, ljestvi za Ispostavu Novalja i rolo zavjesa za Ispostavu Korenica ;
* Izdaci za usluge čišćenja su veći u odnosu na isti mjesec prethodne godine zbog više zaprimljenih računa za usluge čišćenja, zaprimljenih do Doma zdravlja LSŽ jer isti nisu bili fakturirani u prethodnim mjesecima zbog pripajanja domova zdravlja;
* Izdaci za auto-gume su veći zbog nabave ljetnih guma, pri čemu su prethodne godine nabavljene u narednom i ostalim mjesecima, kao i službena odjeća i obuća;
* izdaci za intelektualne i osobne usluge (ugovori o poslovnoj suradnji) veći su u odnosu na isti mjesec prethodne godine zbog većeg broja odrađenih ugovora, većeg broja radnika zbog nove ispostave Brinje te veće ugovorene cijene sata rada za doktore, što je u skladu s povećanjem cijena rada i rastom osnovice. Zbog nedostataka zaposlenih u novoj Ispostavi Brinje timove pokrivaju djelatnici po ugovoru o poslovnoj suradnji.

Ostalih velikih odstupanja u odnosu na isti mjesec prethodne godine nije bilo te se odnose na manja povećanja ili smanjenja, a što ovisi o trenutnim potrebama i dinamici nabave i dospijeća na knjiženje tijekom mjeseci.

* **Rashoda za zaposlene,** *Tablica 1. dio 15-19,*u iznosu od **533.442** EUR;
* **Financijskih rashoda,** *Tablica 1. točka 20,*u iznosu od **631** EUR;
* **Izdataka za kapitalna ulaganja,** *Tablica 1.točka 21*,u iznosu **1.534** EUR odnose se na nabavu uredskog namještaja – **1.414** EUR za Ispostavu Novalja i medicinske opreme – **120** EUR za Sjedište Gospić
* **Izdataka za financijsku imovinu i otplate zajmova,** *Tablica 1 točka 23*, u iznosu **7.046** EUR odnose se dane jamčevne pologe koji su knjiženi na izdatke, sukladno novom Pravilniku o proračunskom računovodstvu.

Na dan 31.03.2024. godine ukupne obveze su iznosile 584.037 EUR, potraživanja su iznosila 739.195 EUR, stanje žiroračuna je iznosilo 1.694.779 EUR i stanje novca na deviznom računu je iznosilo 1.260 EUR.

Na dan 31.03.2025. godine ukupne obveze su iznosile 662.692 EUR, potraživanja su iznosila 881.900 EUR, stanje žiro računa je iznosilo 2.481.760 EUR i stanje novca na deviznom (multinacionalnom) računu 1.260 EUR.

Ukupno oko 535.000 EUR su obveze za zaposlene koje su nedospjele i podmiruju se u zakonskim rokovima. Ostalo su obveze za materijalne i financijske rashode te obveze za nabavu nefinancijske imovine koje Zavod podmiruje sukladno rokovima dospijeća. Od ukupnih potraživanja, oko 40.000 EUR se odnosi na jamčevine pologe i potraživanja za bolovanja, iznos od oko 773.600 EUR su potraživanja od HZZO-a koja su naplativa potraživanja u skladu s dinamikom plaćanja sukladno rokovima dospijeća. Preostalo su potraživanja od izvanproračunskih korisnika, prihoda od pruženih usluga i ostala potraživanja.

Zaključno, u ožujku 2025. godine ostvareno je više prihoda u odnosu na isti mjesec prethodne godine za 160.859 EUR, više rashoda u odnosu na isti mjesec prethodne godine za 88.575 EUR te je ostvaren višak prihoda u iznosu 24.653 EUR. Višak prihoda je nastao zbog više ostvarenih prihoda od HZZO-a i manjih kapitalnih ulaganja.

Služba za ekonomsko-financijske

i računovodstvene poslove

Viši stručni referent: Voditelj Službe:

Antonija Pećina, bacc. oec. Martina Rukavina, mag. oec.